খাস কলকাতায় বিপুল অস্ত্র উদ্ধার, শিয়ালদা স্টেশনে আগ্নেয়াস্ত্র সহ ধৃত যুবক

কলকাতা: ফের খাস কলকাতায় অস্ত্র উদ্ধার (Huge weapons) । ব্যস্ততম শিয়ালদা স্টেশনে (Sealdah station) কলকাতা পুলিশের এসটিএফ (STF) আগ্নেয়াস্ত্র সহ এক যুবককে গ্রেফতার করেছে। ৬ টি আগ্নেয়াস্ত্র (FireArms) উদ্ধার হয়েছে। ধৃত যুবকের নাম হাসান শেখ (Hasan Sheikh) । মালদার বাসিন্দা। পুলিশের চোখে ধুলো দিতে জামাকাপড়ে নীচে লুকিয়ে অস্ত্র পাচারের পরিকল্পনা ছিল। সোমবার সকালে এই অস্ত্র উদ্ধারে ঘটনা ঘিরে চাঞ্চল্য ছড়িয়েছে।

পুলিশ সূত্রে খবর, বিহারের (Bihar) খাগারিয়ায় (Khagaria) অস্ত্র তৈরি হয়েছে। সেখান থেকে সড়কপথে মানসিংহে আনা হয়। পরে শিয়ালদা ট্রেনে করে পাচার। এন্টালি থানার সংলগ্ন শিয়ালদা স্টেশন এই অস্ত্র উদ্ধার ঘটনা ঘিরে দুষ্কৃতকারীরা এই জায়গাটি সেফ করিডর তৈরি করছে? সেই প্রশ্নই ফের উসকে দিয়েছে।

আরও পড়ুন: ফের বঙ্গ সফরে অমিত শাহ, ২৯ মার্চ রাজ্যের আসার কথা

ব্যাগ থেকে একে একে ছ’টি আগ্নেয়াস্ত্র এবং আট রাউন্ড কার্তুজ উদ্ধার করা হয়। ধৃত ৪২ বছরের হাসান শেখ মালদার কালিচকের নারায়ণপুর গ্রামের বাসিন্দা। আটক ব্যক্তিকে গ্রেফতার করে অস্ত্র আইনে মামলা করা হবে।

নাম প্রকাশে অনিচ্ছুক পুলিশের এক উচ্চপদস্থ আধিকারিক বলেন, “আমাদের কাছে আগে থেকেই খবর ছিল যে শিয়ালদা চত্বরে আর্মস ডেলিভারি হবে। সেই মতো আজ, সকালে হাটেবাজারে এক্সপ্রেস ঢোকার সময় শিয়ালদা স্টেশনে পৌঁছন তদন্তকারীরা। অস্ত্র সহ তাকে পাকরাও করা হয়। ধৃতের কাছ থেকে উদ্ধার হয় একটি ব্যাগ। ওই ব্যাগের ভিতরেই জামাকাপড়ের তলায় লুকিয়ে পাচার করা হচ্ছিল আগ্নেয়াস্ত্র।”

কোথায় নিয়ে যাওয়া হচ্ছিল, এর পিছনে আর কারা রয়েছে তা খতিয়ে দেখছে পুলিশ। তবে প্রাথমিকভাবে পুলিশের অনুমান এই বিপুল পরিমাণ অস্ত্র একার পক্ষে আনা সম্ভব নয়।

দেখুন অন্য খবর: